সরকারকে এসকে সিনহার উল্টো হুমকি! | BDLatest24.com
Home > আইন-আদালত > সরকারকে এসকে সিনহার উল্টো হুমকি!
প্রধান বিচারপতি ‘ভুল বোঝাবুঝি’র অবসান ঘটিয়ে তার মেয়াদ পূর্ণ করতে চান। রায়ের ব্যাপারে সরকারের আপত্তি রিভিউ পিটিশন আকারে দাখিল করারও পরামর্শ দিয়েছেন তিনি।
প্রধান বিচারপতি বলেন, রায়ের প্রতিক্রিয়ার জবাবে আমি পদত্যাগ করলে সবচেয়ে ক্ষতিগ্রস্ত হবে সরকার। কারণ, এটা একটা জাতীয় ইস্যু হয়ে গেছে। সারা বিশ্ব দেখছে। এখন আমি পদত্যাগ করলে তা হবে চাপের মুখে। বিশ্বে এটা খারাপ নজির হিসেবে চিহ্নিত হবে। ড. রিজভী তাঁকে বলেন, বিষয়গুলো নিয়ে তিনি হাইকমান্ডে কথা বলবেন। উল্লেখ্য, ৩১ জানুয়ারি ২০১৮ সালে বর্তমান প্রধান বিচারপতির মেয়াদ শেষ হবে।
গত ২২ আগস্ট প্রধান বিচারপতির খাস কামরায় প্রধানমন্ত্রীর আন্তর্জাতিক বিষয়ক উপদেষ্টা ড. গওহর রিজভীর সঙ্গে বিচারপতি সিনহার বৈঠক অনুষ্ঠিত হয়। বিকেল ৩ টা থেকে ৪ টা পর্যন্ত অনুষ্ঠিত এই বৈঠক প্রধান বিচারপতির আগ্রহেই অনুষ্ঠিত হয়েছিল। ড. রিজভী বাংলা ইনসাইডারকে বলেন, ‘প্রধান বিচারপতি আমাকে চায়ের নিমন্ত্রণ দিয়েছিলেন। আমি আমন্ত্রণ রক্ষা করেছি।’
গওহর রিজভী তাঁকে জানান, বিষয়টি অনেক দূর গড়িয়েছে। বিশেষ করে সংসদ সদস্যদের অপরিপক্ক, সংসদকে অকার্যকর বলা এ বিষয়গুলো রায়ে না এলেও পারতো বলে ড. রিজভী তাঁর অভিমত দেন। প্রধান বিচারপতি জানান, সরকার যদি রিভিউ করে তাহলে নিশ্চিয়ই আদলত এসব বিবেচনা করবে।